recursal/SuperWikiNEXT-32B huggingface dataset:
**ابو عبد الرحمٰن خلیل ابن احمد الفراھیدی البصری** (پیدائش: 718ء— وفات: نومبر 790ء) علمِ عروض کے بانی اور ماہرِ لغت و موسیقی۔ آپ عمان میں پیدا ہوئے اور عجمی النسل تھے۔ مشہور عربی مورخ جارج زیدان نے لکھا کہ ہے آپ ایرانی شہزادوں کی نسل سے تھے اور ان کے جد کو شہنشاہِ ایران نے یمن بھیجا تھا۔ یہ بھی کہا جاتا ہے کہ خلیل کے والد وہ پہلے شخص تھے جنہیں حضورِ اکرم (ص) کی وفات کے بعد پہلی بار "احمد" کہا گیا۔ آپ نے اپنی زندگی کا ایک بڑا حصہ بصرہ میں گزارا اور وہیں وفات پائی اور دفن ہوئے۔

علمِ عروض کے موجد
-----------------

خلیل بن احمد کو متفقہ طور پر علمِ عروض کا بانی اور موجد مانا جاتا ہے اور اسی وجہ سے ان کا نام تاریخ میں زندہ و جاوید ہے۔ آپ کو علمِ موسیقی سے بھی کامل واقفیت حاصل تھی اور سنسکرت زبان سے بھی واقف تھے اور ان علوم سے فائدہ اٹھا کر آپ نے ایک نیا علم، علمِ عروض، وضع کیا جس میں کسی کلام یا شعر کے بارے میں یہ جانچا جاتا ہے کہ وہ وزن میں ہے یا نہیں۔ علمِ عروض کی بنیاد رکھتے ہوئے آپ نے پانچ دائرے اور پندرہ بحریں اختراع کیں جو آج بھی عربی، فارسی اور اردو شاعری میں استعمال ہوتی ہیں۔

تصانیف
------

آپ کی دو تصانیف کے حوالے ملتے ہیں۔

* "کتاب النغم" جو علمِ موسیقی میں تھی۔
* "کتاب العین" جو علمِ لغت میں ہے اور عربی لغت کی پہلی کتاب سمجھی جاتی ہے۔

حوالہ جات
---------

1. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. 1 2 3  رموزِ شاعری از ڈاکٹر سید تقی عابدی، القمر، لاہور، 2003ء
مصطفٰی کمال اتاترک نئے لاطینی رسم الخط پیش کر رہے ہیں
قدیم ترکی زبان کا نمونہ جو عربی رسم الخط میں لکھی جاتی تھی۔
**ترکی زبان** ترک زبانوں میں سب زیادہ بولی جانے والی زبان ہے۔
دنیا بھر کے 6.5 سے 7.3 کروڑ افراد کی زبان جن کی اکثریت ترکیہ میں رہتی ہے تاہم قبرص، یونان اور وسطی یورپ کے علاوہ مغربی یورپ خصوصاً جرمنی میں رہائش پزیر تارکین وطن کی بڑی تعداد بھی ترک زبان بولتی ہے۔

اس زبان کی جڑیں وسط ایشیا سے جا ملتی ہیں اور پہلا تحریری ثبوت 1200 سال قدیم ہے۔ مغرب میں عثمانی ترکی زبان کے اثرات عثمانی سلطنت کے پھیلاؤ کے ساتھ بڑھتے رہے۔ اس دور میں ترکی زبان کو عربی رسم الخط میں لکھا جاتا تھا۔ اسے عثمانی ترکی زبان بھی کہا جاتا ہے۔ سینکڑوں سال تک کا ادبی، ثقافتی اور تاریخی مواد اسی رسم الخط میں ترکی اور کچھ دیگر ممالک کے عجائب گھروں میں موجود ہے۔ 1928ء میں اتاترک کی اصلاحات کے نتیجے میں عربی رسم الخط کا خاتمہ کر کے نئے لاطینی رسم کو رائج کیا گیا۔

اصلاحات کے نتیجے میں عربی اور فارسی کے الفاظ کو بڑی تعداد میں ترکی زبان سے نکالا گیا اور ان کی جگہ ترکی زبان کے مقامی لہجوں اور قدیم الفاظ رائج کیے گئے۔

ترکی زبان کے بولنے والے تقریباً 15 ملین ہیں جو بطور مادری زبان ترکی کا استعمال کرتے ہیں۔ یہ زیادہ تر مغربی ایشیا اور بالخصوص اناطولیہ میں پائے جاتے ہیں۔ ملک ترکیہ کے علاوہ ترکی زبان کے بولنے والے جرمنی، بلغاریہ، شمالی مقدونیہ، ترک جمہوریہ شمالی قبرص، یونان، قفقاز اور یورپ اور وسط ایشیا کے دیگر علاقوں میں بولی جاتی ہے۔ قبرص نے یورپی اتحاد سے اپیل کی ہے کہ ترکی زبان کو رسمی زبان کا درجہ دیا جائے حالانکہ ترکی یورپی اتحاد کا رکن نہیں ہے۔

مغرب میں ترکی زبان کا پھیلاو سلطنت عثمانیہ کے ساتھ ساتھ ہوا کیونکہ سلطنت عثمانیہ تمام تر سرکاری کام کاج میں ترکی زبان ہی استعمال کرتی تھی۔ 1928ء میں عثمانی ترکی حروف تہجی کو ترکی حروف تہجی میں بدل دیا گیا۔

ہاگوپ مارتایان نے عثمانی ترکی زبان سے تقریباً تمام اسلامی الفاظ ہٹوایا اور نئی ترکی زبان بنایا جو زمانۂ حال میں ترکی کی سرکاری زبان ہے۔

موجودہ دور میں تاریخی ترکی ڈراموں کی وجہ سے پہت سے غیر ملکی ترکی زبان سیکھ رہے ہیں۔

درجہ بندی
---------

قدیم ترکی زبان inscription with the Old Turkic alphabet (c. 8th century)۔ کائزل، Russia
ترکی زبان کے 40 فیصد بولنے والے اسے مادری زبان کی حیثیت سے بولتے ہیں۔ ترکی زبان اوغور زبانوں سے تعلق رکھتی ہے جو ترک زبانوں کی ایک شاخ ہے اور ذیلی اکائی ہے۔ ترکی زبان اور دیگر اوگور زبانوں کے درمیان میں بہت حد لسانیاتی یکسانی ہے جیسے آذربائیجانی زبان، ترکمانی زبان، گاگاؤز زبان وغیرہ۔

ترکی زبانوں کو مزید الطائی میں منقسم کیا گیا ہے۔

حوالہ جات
---------

1. ↑  ""İstanbul Türkçesi" konulu deneme yarışması ödül töreni". *Turkish Language Association* (بزبان التركية). 04 اکتوبر 2018 میں اصل سے آرکائیو شدہ. اخذ شدہ بتاریخ 29 اکتوبر 2019.  الوسيط `|url-status=` تم تجاهله (معاونت) صيانة CS1: لغة غير مدعومة (link)
2. ↑
3. ↑
4. ↑
5. ↑
6. ↑

|  |  |
| --- | --- |
|  | ویکی ذخائر پر **ترکی زبان** سے متعلق سمعی و بصری مواد ملاحظہ کریں۔ |
سبحان اللہ اخونزادہسبحان اللہ اخونزادہ

### صحافی (ریڈیو پاکستان )/سماجی کاکن

سبحان اللہ اخونزادہ 1994ء میں پشاور سے شمال مشرق کی طرف جانے والی سڑک ورسک روڈ پر واقع گاوں کوچیان تحصیل متھرا میں پیدا ہوئے، والد کا نام محمد ایوب اخونزادہ بن مولانا عبدالروف اخونزادہ حقانی ہے ، خاندان اخونزادگان کے نام سے مشہور ہے اور خاندانی تعلق قندھار افغانستان سے ہے۔ آپ کا خاندانی سلسلہ مولانا محمد الیاس اخونزادہ پشاوری (جنہوں نے پشتو زبان میں سب سے پہلی تفسیر قرآن بنام مخزن التفاسیر لکھی ہے)سے ہے،آپ ریڈیو کی دنیا میں آواز پاکستان کے نام سے مشہور ہیں، بچپن سے قرات و نعت خوانی سے شغف رکھتے اور مختلف مدارس میں نعت خوانی اور تلاوت قرآن پاک کے مقابلوں میں جاتے رہے،پھر سال 2006 میں ریڈیو پاکستان پشاور سےنشر ہونے والے ہفتہ وار ،اردو پروگرام **شاہین** اور پشتو پروگرام **باتور** سے باقاعدہ اپنے کیرئیر کا آغاز کیا ۔

سال 2011 ء میں ریڈیو پاکستان پشاور کے پروڈیوسر سردار اعظم خان اور سٹیشن ڈائریکٹر لائق زادہ لائق نے سبحان اللہ اخونزادہ کو بطور اناونسر منتخب کیا، اس وقت سبحان اللہ اخونزادہ کو یہ اعزاز حاصل ہوا کہ وہ ریڈیو پاکستان کے کم عمر ترین اناونسر کمپئیر بنے۔

سال 2015ء سے انھوں نے ریڈیو پاکستان اسلام آباد سے مختلف قومی نشریاتی رابطے کے پروگرامز ہوسٹ کئے اور قومی خبریں پڑھیں اور اس کے ساتھ ساتھ خیبر پختونخواہ ریڈیو براڈکاسٹرز فورم نے ان کو اپنا ممبر بنایا اور پھر ایکزیگٹیو ممبر بنایا۔

آج سبحان اللہ اخونزادہ ریڈیو پاکستان راولپنڈی کے ساتھ بحیثیت اردو پروگرامز کمپئیر منسلک ہیں اور **دینی تعلیمات پر مبنی پروگرام صراط مستقیم** اور **قومی نشریاتی رابطے** کے پروگرامز ہوسٹ کرتے ہیں۔

### اخونزادگان قومی اتحاد پاکستان

سبحان اللہ اخونزادہ نے سال 2020ء میں ایک اتحادی تنظیم کی بنیاد رکھی جو کہ ایک غیر سیاسی تنظیم ہے اس تنظیم کا نام اخونزادگان قومی اتحاد پاکستان ہے۔

### تنظیم کے اغراض و مقاصد

1. پاکستان کے کونے کونے سےاخونزادگان کا بحیثیت قوم کا نفاذ، اور یکجہتی۔
2. اخونزادگان کی کھوئی ہوئی پہچان کو دوبارہ زندہ کرنااور اپنا کھویا ہوا مقام پھر سے حاصل کرنا۔
3. پاکستان اور افغانستان کے اخونزادگان کا آپس میں تعارف کروانا۔

### دیگر متعلقہ تنظیموں کے ساتھ مشاورت

* اخوند خیل قومی اتحاد پاکستان کی رجسٹریشن ابوبکر صدیق اخوندخیل اور دیگر مشران نے باقاعدہ طور پر گورنمنٹ آپ پاکستان سے منظور کرائی اور سوسائٹی ایکٹ کے تحت رجسٹریشن کی نوٹیفکیشن بھی جاری ہوا اور سبحان اللہ اخونزادہ کے ساتھ اس سلسلے میں تبادلہء خیال ہوا۔
* اخونزادہ قومی اتحاد پاکستان جناب عیسیٰ خان اخونزادہ ، سہراب اخونزادہ اور دیگر مشران نے ایک مشاورتی بیٹھک میں 2022ء میں منظور کرائی۔جن کے ساتھ حال ہی میں مشاورت ممکن ہو سکی۔

1. ↑ "ابوبکر صدیق اخوندخیل".
**نیشا سنگھ** ,جسے نیشا بانو کے نام سے بھی جانا جاتا ہے ایک بھارتی اداکارہ اور گلوکارہ ہیں جو پنجابی تفریحی صنعت میں کام کرتی ہیں۔  [ غیر بنیادی ذریعہ درکار ہے ]

ابتدائی کیریئر
--------------

نیشا سنگھ ، منسا ، پنجاب میں پیدا ہوئی اور اس نے اپنی اسکولی تعلیم پنجاب کے منسا میں یوگیش میموریل پبلک اسکول میں مکمل کی۔ وہ اپنے اسکول کے زمانے میں فن اور ثقافتی سرگرمیوں میں بہت سرگرم تھیں۔ اس نے ایس ڈی کالج، منسا سے گریجویشن مکمل کیا ہے۔ اس نے کالج کے یوتھ فیسٹیول کے دوران گِدھا میں بہت سے انعامات جیتے ہیں۔ وہ پہلی بار بھگونت مان کے ساتھ پنجابی ٹیلی ویژن سیریز میں نظر آئیں۔ دریں اثنا، بانو نے بنو ڈھلن اور کرم جیت انمول کے ساتھ دنیا بھر میں مختلف مراحل پر کام کیا ہے۔  

### گانے کا کیریئر

نیشا بانو اداکاری کے علاوہ کرم جیت انمول کے ساتھ جوڑی گانے کے لیے بھی مشہور ہیں۔ اس نے پنجابی فلموں کے لیے پلے بیک سنگر کے طور پر مختلف پنجابی گانے گائے، جیسے *"مورنی"، "مائی چڑتا"، "میرے والا جٹ"۔*

حوالہ جات
---------





1. ↑  "Verified Nisha Bano FB page". *facebook.com*. اخذ شدہ بتاریخ 31 جنوری 2020.
2. ↑  "ਅਜੀਤ : ਬਹੁਰੰਗ -".
3. ↑  "Nisha Bano Wiki, Actress Model and Singer, biography,Songs,Movies,Age". *Tone Punjabi*. 21 August 2017. اخذ شدہ بتاریخ 31 جنوری 2020. [*مردہ ربط*]
**فرانسس جوزف برائنٹ او** (7 نومبر 1909 - 11 مارچ 1984ء) ایک آسٹریلوی کرکٹ کھلاڑی تھا جس نے 1927 ءسے 1936ء تک مغربی آسٹریلیا کے لیے فرسٹ کلاس کرکٹ کھیلی۔ بعد میں وہ مغربی آسٹریلیا کے معروف کرکٹ ایڈمنسٹریٹر بن گئے۔ 

 1935-36ء آسٹریلیا کی ٹیم ہندوستان میں۔ فرینک برائنٹ بالکل بائیں طرف بیٹھے ہیں۔
برائنٹ نے کرسچن برادرز کالج، پرتھ میں تعلیم حاصل کی جہاں 1927 ءکے سیزن میں اس نے فرسٹ الیون میں 1000 سے زیادہ رنز بنائے۔ مغربی آسٹریلیا کے شیفیلڈ شیلڈ میں داخل ہونے سے پہلے کے دور میں کھیلتے ہوئے، اس نے مارچ 1927ء میں مغربی آسٹریلیا کے لیے 17 سال کی عمر میں اپنے بڑے بھائیوں ڈک اور بل کے ساتھ اول درجہ ڈیبیو کیا (جو اپنا واحد فرسٹ کلاس میچ کھیل رہے تھے۔ ) پرتھ کے واکا گراؤنڈ میں جنوبی آسٹریلیا کے خلاف۔ اگلے سیزن میں، وکٹوریہ کے خلاف واکا گراؤنڈ میں کھیلے گئے میچ میں، اس نے دوسری اننگز میں ناٹ آؤٹ 113 رنز بنائے جب کہ مغربی آسٹریلیا پہلی اننگز میں 194 رنز سے پیچھے رہ گیا تھا۔  1933-34ء میں اس نے اور ڈک نے سنچری بنائی جب ویسٹرن آسٹریلیا میلبورن کرکٹ گراؤنڈ میں وکٹوریہ کے خلاف اننگز کی فتح حاصل کرنے میں آسانی سے ناکام رہا۔ 



1. ↑  *The Oxford Companion to Australian Cricket*, Oxford, Melbourne, 1996, p. 84.
2. ↑  "Western Australia v Victoria 1927-28". *CricketArchive*. اخذ شدہ بتاریخ 19 جولا‎ئی 2017.
3. ↑  "Victoria v Western Australia 1933-34". *CricketArchive*. اخذ شدہ بتاریخ 19 جولا‎ئی 2017.
گریگوری ایل پوسیل کہتا ہے کہ موہنجودڑو ساحل سمندر 325 کلومیٹر دور ہے۔ موہنجودڑو سے دور 325 کلومیٹر کے فاصلے پر گنویری والا ہے اور اس سے 325 کلومیٹر کے فاصلے پر ہڑپہ ہے۔ اگر تینوں شہروں کو مرکز مان کر 325 کلومیٹر کے نصف قطر کے دائرے لگائے جائیں تو ہڑپہ اور موہنجودڑو کے دائرے ایک دوسرے کو پنجند کے قریب کاٹتے ہیں۔ یہیں قریب ہی گنویری والا ہے اور ان تینوں دائروں کے اندر پورا میدانی پنجاب، پورا سندھ اور کافی سارا بلوچستان آجاتا ہے۔ یہ وادی سندھ کی تہذیب کا مرکزی علاقہ اور تہذیب کا ماخذ اور معاشی اور سیاسی اقتدار کا سر چشمہ تھا ۔

 گنویری والا جو ہڑپہ اور موہنجودڑو کے عین وسط میں ہے۔ ہڑپہ سے بڑا شہر تھا اور موہنجودڑو اس سے بڑا شہر تھا۔ گنویری والا کا نقشہ وہی ہے جو دونوں بڑے شہروں کا ہے۔ یعنی ایک قلعہ اور ساتھ نچلا شہر۔ ہڑپہ کی مرکزیت اس سے ظاہر ہے کہ ایک طرف کہ ایک طرف وہ سلسلہ کوہ سلیمان سے اور دوسری طرف راجستھان سے برابر کا فاصلہ رکھتا ہے۔ دونوں جگہوں سے مختلف معدنیات نکلال کر لائی جاتی تھیں۔ اسی طرح موہنجودڑو بلوچستان اور راجستھان سے برابر فاصلہ رکھتا ہے۔ انہی دائروں کے اندر بہترین زرعی زمینیں بھی آجاتی تھیں۔ لوتھل کی اہمیت بھی اسی قسم کی تھی۔ نیز وہ ایک ایسی بندرگاہ تھی جہاں سے بیرونی تجارت ہوتی تھی۔ لوتھل سلطنت سندھ کا سرحدی شہر تھا ۔

 پوسیل نے وادی سندھ کے اندرونی جغرافیائی ڈھانچے پر بھی خیال آرائی کی ہے۔ اندرونی ڈھانچے سے مراد ایک طرح کی ایسی علاقائی تقسیم ہے جو آبادی کے ارتکاز کو ظاہر کرتی ہے۔ اسے جدید مفہوم صوبوں یا ضلعوں کی شکل میں بیان کرنا مناسب نہیں ہوگا۔ پوسیل نے اس کے لیے DOMIN کا لفظ استعمال کیا ہے۔ ہم اس کو علاقہ کہہ سکتے ہیں۔ اس نے اس طرح کے چھ علاقوں کی تقسیم کی ہے۔ ان چھ علاقوں کی تفصیل اس طرح ہے ۔

 ( 1 ) مشرقی علاقہ = مشرقی پنجاب، ہریانہ اور مغربی اتر پردیش کا علاقہ۔ کالی بنگن انتظامی مرکز ہوگا ۔

 ( 2 ) شمالی علاقہ = پاک پنجاب کا بیشتر علاقہ۔ ہڑپہ مرکز ۔

 ( 3 ) مرکزی علاقہ = پرانی ریاست بہاولپور کا علاقہ مرکز گنویری والا ہوگا ۔

 ( 4 ) جنوبی علاقہ = سندھ کا بیشتر علاقہ۔ مرکز موہنجودڑو ۔

 ( 5 ) مغربی علاقہ = گدوشیا کا علاقہ۔ مرکز کلی ہوگا ۔

 ( 6 ) جنوب مشرقی علاقہ = گجرات کاٹھیاواڑ کا علاقہ۔ لوتھل مرکز ۔

 بہاولپور کا علاقہ آبادی کے اعتبار سے سب سے گنجان تھا۔ ڈاکٹر رفیق مغل نے اس علاقے میں مدفون 370 بستیوں کی نشان دہی کی ہے۔ اتنی گھنی آبادی کا ابھی تک پانچ علاقوں میں ثبوت نہیں ملے ہیں۔ 
 سندھ تہذیب کے علاقے کا ایک نقشہ بھارتی ماہر آثار ایس اے سالی نے بنایا ہے جو پوسیل کے دیے گئے علاقے سے وسیع ہے۔ اس طرح بھارت کے ہی ماہرین آثار جگت پتی جوشی اور مدھو بالا نے مشترکہ ایک ایسا ہی نقشہ بنایا ہے ۔

 ہم یقین سے کہہ سکتے ہیں کہ وادی سندھ جس کے اندر علاقائی تقسیمیں تھیں۔ اندرونی علاقے اپنی اندرونی پیداوار اور تقسیم کو کنٹرول کرتے تھے اور ملکی معیشت میں اہم کردار بیرونی تجارت کا تھا۔ اندرونی پیداوار اور بیرونی تجارت کا ایک دوسرے پر انحصار بھی تھا اور اگر یہ تانا بانا ٹوٹ جائے تو شاید سلطنت ٹوٹ جائے اور شاید بعد میں ایسا ہی ہوا ہوگا۔ یا کم از کم تباہی کا ایک عنصر اس تانے بانے کا ٹوٹنا بھی تھا۔ البتہ یہ خارجہ تجارت تہذیب کی درآمد برآمد کی ذمہ دار نہیں تھی۔ یہ تہذیب اندرونی اور سماجی اسباب کی پیداوار تھی ۔

ماخذ 

یحیٰی امجد۔ تاریخ پاکستان قدیم دور
**ولیم فریزر** (پیدائش: 1784ء– وفات: 22 مارچ 1835ء) ہندوستان میں برطانوی ایسٹ انڈیا کمپنی کا ملازم تھا جو دہلی میں بطور سیاسی ایجنٹ برائے انتظامات دہلی و مغلیہ سلطنت خدمات سر انجام دیتا رہا۔ ولیم فریزر نےمغل شہنشاہ اکبر شاہ ثانی کے عہد حکومت میں بطور سیاسی ایجنٹ ایسٹ انڈیا کمپنی فرائض سر انجام دیے۔ 1835ء میں ولیم فریزر قتل کر دیا گیا۔

سوانح
-----

مرقع دہلی میں ولیم فریزر کے قتل کی بابت مکمل تفصیل - 1843ء
 تفصیلی مضامین کے لیے **ایسٹ انڈیا کمپنی**  اور **دہلی میں تعینات برطانوی سیاسی ایجنٹ اور ریزیڈینٹ، 1803ء- 1857ء** ملاحظہ کریں۔
ولیم فریزر 1784ء میں پیدا ہوا تھا۔ وہ دہلی میں کشمیری دروازہ کے قریب ایک کم بلند گنبد والی کوٹھی میں مقیم رہا۔ ولیم فریزر تین بار دہلی میں ایسٹ انڈیا کمپنی کا سیاسی ریزیڈینٹ اور بطور سیاسی ایجنٹ کے طور پر تعینات رہا۔ 1823ء میں پہلی بار نگران سیاسی ایجنٹ تعینات ہوا۔ 1828ء سے 1829ء تک دوسری بار بطور سیاسی ایجنٹ بحیثیت نگران کام کیا۔ 1832ء میں وہ مستقل طور پر سیاسی ایجنٹ ایسٹ انڈیا کمپنی دہلی میں تعینات ہوا اور 22 مارچ 1835ء تک اِس عہدے پر فائز رہا۔

ولیم فریزر کی قبر کا کتبہ، بمقام سینٹ جیمز گرجا گھر، دہلی

قتل
---

 تفصیلی مضامین کے لیے **فیروزپور جھرکہ**، **لوہارو**، **داغ دہلوی**  اور **سینٹ جیمز گرجا گھر، دہلی** ملاحظہ کریں۔
22 مارچ 1835ء کو نواب شمس الدین احمد خان، والی فیروزپور جھرکہ و لوہارو کی ایماء پر کریم خان نے گولی مار کر قتل کر دیا۔ قاتل کو گرفتار کر لیا گیا اور اکتوبر 1835ء میں ولیم فریزر کے قتل میں کریم خان اور نواب شمس الدین احمد خان کو پھانسی دے دی گئی۔ نواب شمس الدین احمد خان کا ایک فرزند داغ دہلوی تھا جو بعد ازاں اردو کے مشہور شاعر کی حیثیت سے مقبول عام ہوئے۔ ولیم فریزر کے قتل کا واقعہ مرقع دہلی میں مفصل ملتا ہے جو تھامس مٹکاف نے 1844ء میں مرتب کروایا تھا۔ ولیم فریزر کو اولاً ایک باغ میں دفن کیا گیا لیکن بعد ازاں 1836ء میں جب سینٹ جیمز گرجا گھر، دہلی تعمیر ہوا تو کرنل جیمز اسسکنر نے ولیم فریزر کی باقیات کو سینٹ جیمز گرجا گھر، دہلی منتقل کروا دیا۔

مرقع فریزر
----------

 تفصیلی مضامین کے لیے **مرقع فریزر**  اور **مرزا غالب** ملاحظہ کریں۔
ولیم فریزر اردو کے مشہور شاعر مرزا غالب کا قدردان اور دوست تھا۔ مرقع فریزر ولیم فریزر کی ہندوستان سے دلچسپی کے تحت مرتب ہوا۔ اِس مرقع میں دہلی کی عوامی اور سماجی بودوباش سے متعلق تصاویر موجود ہیں اور علاوہ ازیں خاندان مغلیہ سلطنت کے متعلق تصاویر کثرت سے موجود ہیں۔ بہادر شاہ ظفر کے شاہی ہاتھی مولا بخش کی پہلی تصویر مرقع فریزر میں ہی ملتی ہے جو اکبر شاہ ثانی کے عہد حکومت میں شاہی ہاتھیوں میں مغل شہنشاہ کے لیے مختص تھا۔ یہ مرقع 1815ء سے 1819ء کی وسطی مدت میں مرتب ہوا تھا۔

مزید دیکھیے
-----------

* غالب
* مرقع فریزر
* مرقع دہلی
* سینٹ جیمز گرجا گھر، دہلی
* دہلی میں تعینات برطانوی سیاسی ایجنٹ اور ریزیڈینٹ، 1803ء- 1857ء

حوالہ جات
---------

1. 1 2  جی این ڈی آئی ڈی:  — اخذ شدہ بتاریخ: 13 اکتوبر 2015 — اجازت نامہ: CC0
2. 1 2 3  جی این ڈی آئی ڈی:  — مصنف: ہنری مورس اسٹیفن  — شائع شدہ از: ڈکشنری آف نیشنل بائیو گرافی
3. ↑  Assasination of William Fraser, Agent to the Governor-General of India
4. ↑  Patrick Horton (2002)۔ *Delhi*۔ Lonely Planet. pp. 91
**امینہ ڈیسائی** (سی 1920ء-10جون 2009ء) جنوبی افریقا میں طویل عرصہ پر مشتمل سیاسی قیدی خاتون تھی جس کا تعلق بھارت سے تھا ۔1996ء میں وہ 63 سال کی عمر میں سچ اور مصالحت کمیشن کی گواہ تھی۔ سال 2013ء میں وہ جنوبی افریقا کے قومی ایوارڈ آرڈر آف لتھولی سے نوازی گئی۔
امینہ نگدی جنوبی افریقہ میں پیدا ہوئی۔ اور مالے والدہ اور بھارتی والد کے نو بچوں میں سے ایک تھی۔ دس سال کی عمر میں اسے اپنے چھوٹے بھائی بہن کی دیکھ بھال کے لیے زبردستیاسکول چھوڑنا پڑا۔ نرس بننے کی خواہش کے ساتھ اس نے مڈوائفریاسکول میں خود داخلہ لے لیا مگر پانچویں دن اس کا باپ اسے زبردستی گھر واپس لے گیا۔ تاہم اس نے اپنی پڑھائی جاری رکھی اور آخر میں اسے جوہانسبرگ کے ہارورڈ کالج میں پڑھنے کی اجازت مل گئی جو اس وقت صرف گوروں کے لیے مخصوص تھا۔امینہ کامرس، ٹائپنگ اور املاک میں قابلیت حاصل کرنے والی پہلی غیر سفیدفام طالب علم بن گئی۔
1943ء میں سلیمان ڈیسائی سے اس کی شادی ہوئی جو ٹرانسول کانگریس انڈیا کا ایک اہم رکن تھا اور حکومت کے خلاف غیر فعال مزاحمتی مہم میں شامل تھا۔ ڈیسائی ایک بہت بڑے مقامی جوتوں کی ایجنسی کے مالک بھی تھا۔1969ء میں ڈیسائی کی موت کے بعد امینہ نے فوری طور پر اپنے شوہر کا کاروبار سنبھالا اور ایک کامیاب پیشہ ور عورت کی حیثیت سے 35 سال تک بہت کامیابی سے کاروبار کو آگے لے گئی۔
سال 2004ء میں اس نے جنوبی افریقہ صحت کی خرابی کی وجہ سے چھوڑا اور اس کو برطانیہ اور آئرلینڈ میں اس کے بچوں کے ساتھ رہنے کے لیے لایا گیا جو 1970ء کی دہائیوں میں فرار ہونے والوں کی پناہ گاہ ہوتی تھی۔ سال 2009ء میں ڈبلن میں امینہ کی بہت گمنامی میں موت واقع ہوئی۔
موسیقیار کائنڈنیس، اصل نام آدم برینبریج ،امینہ کا پوتا ہے۔
امینہ کو غیر قانونی افریقی نیشنل کانگریس کے مقاصد کے حصول کی سازش کے الزام میں احمد تیمول ( جو کچھ دن پہلے ہی اپنی رہائش گاہ سے گرفتار ہوا تھا) کے ساتھ گرفتار کر لیا گیا۔
تیمول کی گرفتاری کے بعد 23 اکتوبر 1971ء کو صبح کے تین بجے سیکیورٹی پولیس نے امینہ کے گھر پر حملہ کیا اور اس کو گرفتار کر کے جوہانس برگ کی بدنام زمانہ جان ووسٹر اسکوائر جیل میں لے گئے۔

حوالہ جات
---------

1. ↑  "Amina Desai". 24 دسمبر 2018 میں اصل سے آرکائیو شدہ. اخذ شدہ بتاریخ 7 جون 2013.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑  Blacking، Leila؛ Adam Bainbridge (22 جون 2009). "Obituary: Amina Desai". *The Guardian*. London. 24 دسمبر 2018 میں اصل سے آرکائیو شدہ. اخذ شدہ بتاریخ 7 جون 2013.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
3. ↑  "SUBMISSIONS – QUESTIONS AND ANSWERS". 24 دسمبر 2018 میں اصل سے آرکائیو شدہ. اخذ شدہ بتاریخ 27 مئی 2018.  الوسيط `|url-status=` تم تجاهله (معاونت)
**نمک کے آدمی** (فارسی: مردان نمکی، انگریزی: Saltmen) ایران کے صوبہ زنجان کے شہر زنجان کے مغرب میں واقع چہر آباد میں موجود نمک کی کان سے دریافت ہونے والی انسانوں کی ان باقیات، ڈھانچوں یا تقریباً حنوط شدہ لاشوں کو کہا جاتا ہے جو 1993ء کے موسم سرما میں دریافت ہوئی تھیں۔ ان کی تعداد چھ ہے جن میں ایک عورت اور ایک نوجوان لڑکا بھی شامل ہے۔ ان میں سے کچھ لاشوں کو بُلڈوزر کے ذریعے کان کنی کا کام کرتے ہوئے شدید نقصان بھی پہنچا تھا۔ سنہ 2008ء میں اس کان پر کام روک دیا گیا اور چھٹے آدمی کی لاش ناکافی لوازم و سہولیات کی بنا پر وہیں رہ گئی۔

نمک کے ان آدمیوں میں سے دو کا تعلق 400 قبل مسیح کے ہخامنشی دور سے ہے اور دو ساسانی عہد کے ہیں جن کا زمانہ 400 سے 600 قبل مسیح کا تھا۔ نمک کے آدمی دنیا میں دریافت ہونے والے اب تک کے آثار میں سب سے قیمتی سمجھے جاتے ہیں جن کی قیمت کا تاحال تعین نہیں ہو سکا۔

حوالہ جات
---------

1. ↑  "SALT MEN OF IRAN" (بزبان انگریزی). pasthorizonspr. 7 June 2011. 30 اکتوبر 2013 میں اصل سے آرکائیو شدہ. اخذ شدہ بتاریخ 13 ستمبر 2019.  الوسيط `|url-status=` تم تجاهله (معاونت)
2. ↑  "مردان نمکی" (بزبان فارسی). جهان نیوز. 11 مارچ 2012.  تحقق من التاريخ في: `|date=` (معاونت)
**آمیزۂ بازار کاری** (انگریزی: Marketing mix) تجارت کے لیے تاسیسی نمونہ ہیں۔ تاریخی طور یہ چار پی کے مجموعے کے طور پیش کیا جاتا رہا ہے۔ یہ پی انگریزی زبان کے حرف پی سے بنتے ہیں جس سے یہ چار الفاظ شروع ہوتے ہیں: پراڈکٹ (مصنوعات)، پرائس (نرخ بندی)، پلیس (جگہ یا وہ ذرائع جن سے مصنوعات کی ترسیل و تقسیم ممکن ہو سکے)، فروغ (وہ تشہیری اور ترغیبی کوششیں جن سے صارفین مصنوعات کی جانب مائل ہو سکیں)۔ آمیزۂ بازار کاری کی ایک تعریف تو یہ ہے کہ یہ "ان بازار کاری کے آلات کا مجموعہ ہے جن سے کہ کوئی تجارتی ادارہ اپنے بازار کاری کے مقاصد کو نشان زدہ بازار کے آگے بڑھا سکتا ہے"۔ اس طرح سے آمیزۂ بازار کاری چار وسیع سطحوں کا نام ہے جو بازار کاری کے فیصلے کے تابع ہیں: مصنوعات، نرخ بندی (دام طے کرنا)، جگہ اور فروغ۔

سات پی کا نمونہ
---------------

عام طور سے مارکٹنگ سے چار پی مراد لیے جاتے ہیں، جن کا کہ اوپر تذکرہ کیا جا چکا ہے۔ تاہم خدمات کے ضمن چار مزید پی کا تذکرہ عمومًا متصلًا کیا جاتا ہے۔ یہ پی بھی انگریزی زبان کے حرف پی سے بنتے ہیں جس سے یہ تین الفاظ شروع ہوتے ہیں: فیزی کل ایوی ڈنس (جسمانی ثبوت)، پراسیس (عمل) اور پیپل (لوگ)۔ یاد رہے کہ ان پی سے بننے والوں کو دیگر چار پی سے لازمًا جوڑ کر دیکھا جاتا ہے۔

O **جسمانی ثبوت**: اس میں کچھ بھی شامل ہے جس سے یہ اشارہ ہوتا ہے کہ ایک خدمت کی جاتی ہے، چاہے یہ پیکیجنگ یا ترسیل رسید ہے۔ زیادہ سے زیادہ کاروباری اداروں میں کچھ جسمانی ثبوت ہیں۔ ہوائی پرواز کے معاملے میں ہوائی جہاز کی ساخت، ایئر ہوسٹسوں اور ہوا باز کی خدمات، غذا، آرام دہ نشست، پڑھنے کے لیے اخبارات و رسائل، بینش کے لیے نشست کے سامنے کا ٹی وی سیٹ، ہیڈ فون، وغیرہ، سبھی شامل ہو سکتے ہیں۔  

O **لوگ**: یہ سرخی تمام ملازمین کو مصنوعات یا خدمت پر کام کر رہے ہیں اور یہ دیکھتا ہے کہ وہ کس طرح اپنی ملازمتوں کو انجام کیسے دیتے ہیں۔ خدمات کے معاملے میں ایک غور طلب پہلو یہ ہے کہ خدمات اور خدمات کے فراہم کنندے کسی تیسرے فریق کو گاہک کے آگے رکھ تو سکتے ہیں، مگر پھر بھی ان کی جواب دہی کافی بڑھی ہوتی ہے۔ مثلًا، موبائل فون کمپنی کسی فون فروش سے اپنی خدمات کا اندراج تو کروا سکتی ہے، مگر کسی دشواری کی صورت میں گاہک راست طور پر کمپنی سے ہی رجوع ہوگا۔ فون فروش کی ذمے داری اس میں کچھ نہیں ہوگی۔ اس کے بر عکس ایک گھڑی ساز کمپنی جب کسی گھڑی کے دکان کے ذریعے اپنے مصنوعات کو بیچتی ہے اور پھر کچھ مسئلہ پیش آتا ہے، تو اگر گارنٹی کی میعاد میں یہ رو نما ہو تو گھڑی کی دکان والا شخص اپنی خدمات کے ذریعے گاہک کا مسئلہ سلجھا سکتا ہے، راست کمپنی کی مداخلت کی ضرورت نہیں۔   

O **عمل**: مصنوعات کے بر عکس خدمات لا متناہی سلسلہ ہوتے ہیں۔ لوگ جب فون خدمات، بجلی خدمات وغیرہ سے استفادہ کرتے ہیں، تو وہ دن میں بھی استفادہ کرتے ہیں اور رات میں بھی۔ وہ اتوار اور عام تعطیلات میں بھی ان خدمات سے استفادہ کرتے ہیں جب کہ وہ کام پر نہیں ہوتے۔ اس کے علاوہ بیش تر خدمت کا ایک ہیلپ لائن نمبر ہوتا ہے، جس پر کسی دشواری کی صورت میں صارفین فون کر سکتے ہیں۔

مزید دیکھیے
-----------

* بازار کاری

حوالہ جات
---------

1. ↑  Kotler, P. Marketing Management, (Millennium Edition), Custom Edition for University of Phoenix, Prentice Hall, 2000, p. 9.
2. ↑  McCarthy، Jerome E. (1964). *Basic Marketing. A Managerial Approach*. Homewood, IL: Irwin.
3. ↑  لازمی پی مارکیٹنگ مکس کا دریافت کریں 2019
**ریاضی دان** وہ شخص ہوتا ہے جس کو ریاضی کی وسیع معلومات ہوتی ہے اور وہ اسے استعمال کرتے ہوئے ریاضی کے مسائل حل کرتا ہے۔ جو ریاضی دان خالص ریاضی (pure mathematics) سے باہر کے مسائل حل کرتا ہے اسے اطلاقی ریاضی دان (applied mathematician) کہتے ہیں۔ اطلاقی ریاضی دان وہ ہوتے ہیں جو اپنی معلومات کو ریاضی اور سائنس سے متعلق میدانوں کے مسائل حل کرنے کے لیے استعمال کرتے ہیں۔

تعلیم
-----

ریاضی دان ابتدا میں ریاضی کی کئی شاخوں کی تعلیم حاصل کرتے ہیں اور اس کے بعد کسی ریاضی کی کسی مخصوص شاخ میں مہارت حاصل کرتے ہیں۔ کچھ جامعات میں ریاضی کے طالب علموں کی مخلتلف شاخوں میں معلومات اور گہرائی جانچنے کے لیے الگ امتحانات ہوتے ہیں۔

ریاضی دانوں اور سائنس دانوں میں فرق
-----------------------------------

ریاضی دان باقی سائنس دانوں سے اس طرح مختلف ہوتا ہے کہ ایک سائنس دان کسی دعوے کی سچائی تجربات کے ذریعے پرکھتا ہے، جبکہ ریاضی دان ان کے ریاضیاتی ثبوت کے ذریعے پرکھتا ہے۔ 

سائنسی نظریات نئی دریافتوں کے ساتھ بدلتے رہتے ہیں۔ کچھ ایسا ہی ریاضی کے ساتھ بھی ہوتا ہے مگر نئی دریافتیں اور نئے خیالات پرانے ثابت کیے ہوئے خیالات اور دریافتوں کو غلط ثابت نہیں کرتے بلکہ ان کو بہتر بناتے ہیں اور اُن سے متعلق ہماری سمجھ کو بہتر بناتے ہیں۔ درحقیقت ریاضی میں یہ بات عام ہے کہ اگر کوئی بات ایک دفعہ ثابت ہو گئی تو وہ تا قیامت تک کے لیے ثابت ہو گئی ہے۔ اب ہم اسی بات کو ثابت کرنے کے مزید طریقے تو دریافت کر سکتے ہیں، مگر اس بات کو جو ایک دفعہ ثابت ہو چکی ہے غلط ثابت نہیں کر سکتے۔

|  |  |
| --- | --- |
|  | ویکی ذخائر پر **ریاضی دان** سے متعلق سمعی و بصری مواد ملاحظہ کریں۔ |
**شیانگچی** (انگریزی: Xiangqi)
(چینی: 象棋; پینین: *xiàngqí*; English: /ˈʃɑːŋtʃi/) جسے **چینی شطرنج** (انگریزی: Chinese chess) بھی کہا جاتا ہے دو کھلاڑیوں کی حکمت عملی کی بساط (تختہ) پر کھیلی جانے والی ایک کھیل ہے۔ یہ چین میں مقبول ترین بورڈ کھیلوں میں سے ایک ہے۔
یہ مغربی (یا بین الاقوامی) **شطرنج**، **چتررنگ** (سنسکرت: चतुरङ्ग‎; *caturaṅga*)، **شوگی** (将棋، *shōgi*؟)، **ہندوستانی شطرنج** اور **جانگی** (کوریائی زبان: 장기) کے خاندان کی کھیل ہے۔
چین اور نسلی چینی کمیونٹی علاقوں کے علاوہ شیانگچی ویت نام میں ایک مقبول کھیل ہے جہاں اسے **کو توونگ** (cờ tướng) کہا جاتا ہے۔
کھیل دو فوجوں کے درمیان جنگ کی نمائندگی کرتی ہے جس کا مقصد دشمن کے جنرل (بادشاہ) پر قبضہ کرنا ہوتا ہے۔
شیانگچی کی مخصوص خصوصیات میں توپ (پاؤ) شامل ہیں، جسے قبضہ کرنے کے لیے کودنا پڑتا ہے،
جنرلوں (بادشاہ) کا ایک دوسرے کا براہ راست سامنا کرنا منع ہے، بورڈ پر جگہوں کو دریا اور محل کہا جاتا ہے، جو کچھ مہروں کی حرکت محدود ہوتی ہے اور مہرے بساط پر خانوں کی بجائے لائنوں پر رکھے جاتے ہیں۔

مہرے
----

### جرنیل

Right
**جرنیلوں** (یا **بادشاہوں**) پر مندرجہ ذیل لیبل ہوتے ہیں:

將 (روایتی) / 将 (آسان) audio speaker icon*jiàng* ("جرنیل") سیاہ طرف میں 

帥 (روایتی) / 帅 (آسان) audio speaker icon*shuài* ("مارشل") سرخ طرف میں

### مشیر

مشیرمشیر
**مشیر** (**محافظ** یا **وزیر** بھی کہا جاتا ہے) پر مندرجہ ذیل لیبل ہوتے ہیں:

士 audio speaker icon*shì* ("عالم", "بھلا مانس", "افسر", "محافظ") سیاہ طرف میں 

仕 audio speaker icon*shì* ("عالم", "اہلکار", "محافظ") سرخ طرف میں

### ہاتھی (فیل)

ہاتھیہاتھی
**ہاتھی** (**فیل** یا **بشپ**) بھی کہا جاتا ہے پر مندرجہ ذیل لیبل ہوتے ہیں:

象 *xiàng* ("فیل") سیاہ طرف میں

相 *xiàng* ("وزیر") سرخ طرف میں

### گھوڑا

گھوڑاگھوڑا
**گھوڑا** یا (**نائٹ**) بھی کہا جاتا ہے پر مندرجہ ذیل لیبل ہوتے ہیں:

馬 audio speaker icon*mǎ* سیاہ طرف میں

傌 *mǎ* سرخ طرف میں

### رتھ

رتھرتھ 
**رتھ** یا (**رخ**) بھی کہا جاتا ہے پر مندرجہ ذیل لیبل ہوتے ہیں:

車 audio speaker icon*jū* سیاہ طرف میں

俥 audio speaker icon*jū* سرخ طرف میں

### توپ

توپتوپ
**توپ** یا (**منجنیق**) بھی کہا جاتا ہے پر مندرجہ ذیل لیبل ہوتے ہیں:

砲 audio speaker icon*pào* ("منجنیق") سیاہ طرف میں

炮 *pào* ("توپ") سرخ طرف میں

### سپاہی

سپاہیسپاہی
**سپاہی** یا (**پیادہ**) بھی کہا جاتا ہے پر مندرجہ ذیل لیبل ہوتے ہیں:

卒 audio speaker icon*zú* ("پیادہ" یا "سپاہی") سیاہ طرف میں

兵 audio speaker icon*bīng* ("فوجی") سرخ طرف میں

مزید دیکھیے
-----------

شطرنج

حوالہ جات
---------

بیرونی روابط
------------

|  |  |
| --- | --- |
|  | ویکی ذخائر پر **شیانگچی** سے متعلق سمعی و بصری مواد ملاحظہ کریں۔ |

* World Xiangqi League
* Xiangqi Championships
* Learn Chinese Chess in Englishآرکائیو شدہ (Date missing) بذریعہ xqinenglish.com (Error: unknown archive URL) Rules, openings, strategy, ancient manuals
* An Introduction to Xiangqi for Chess Players آرکائیو شدہ (Date missing) بذریعہ crockford.com (Error: unknown archive URL)
* Xiangqi, Chinese Chess Presentation, rules, history and variants, by Jean-Louis Cazaux
* Xiangqi (象棋): Chinese Chess by Hans Bodlaender, ed. Fergus Duniho, *The Chess Variant Pages*
* Boardspace.net Play real time games against human or (weak) robot opponents
ان کے والد کا دق / ٹی بی کے عارضے میں انتقال اس وقت ہوا جب ہربجن سنگھ کی عمر بہت کم تھی۔ بھر وہ اپنی والدہ کے ساتھ اپنی خالہ کے پاس اچھرہ ( لاہور) چلے گئے۔ وہ خاصے عرصے لاہور کے قدیم محلے گوالمنڈی میں بھی قیام پزیر رہے۔ ان کی زندگی کا ابتدائی حصہ غربت میں بسر ہوا۔ لڑکپن میں چھوٹے موٹے کام کیے۔ لاہور میں ایک ھومیوپیتھک کیماگر کے دکان پر بھی کام کیا۔ اسی دوران میں وہ لاہور کے "دیوا اسکول" میں داخل ہوئے۔ انھوں نے پورے پنجاب کے اسکولز میں تیسری پوزیشن حاصل کی۔ بھر وہ دہلی چلے گئے جہان انھوں نے حکومت ہند کے ایک دفتر میں لوئر ڈیویژن کلرک کی ملازمت اختیار کی۔۔ کچھ دنوں بعد دہلی کی خالصہ کتب خانے میں معاون لائبرین مقرر ہوئے۔ ھرنجن سنگھ نے امرتا پریتم کی مشاورت میں پنجابی شاعری میں انقلابی لہجے کو نیا اسلوب عطا کیا اس کے علاوہ انھوں نے ارسطو، نوجنز، سوفیکلز، رابندناتھ ٹیگور اور رگ وید پر تفصیل سے لکھا۔ ھربجن سنگھ نے دہلی یونیورسٹی سے ہندی اور انگریزی سے ڈگری حاصل کی، بعد میں انھوں نے اپنی ڈاکٹریٹ کی سند کے لیے "ہندی شاعری" کا انتخاب کیا۔ انھوں نے اپنا پی ایچ ڈی کا مقالہ گرمکہی رسم الخط میں لکھا۔ بھر ان کی علمی اور ادبی دلچسپیاں انگریزی، پنجابی اور ہندی میں منتقل ہو گئی۔ 1984 میں بحثیت مہمان پروفیسر سبکدوش ہوئے بھر بعد میں بحثیت مہمان پروفیسر کے انڈین انسیی ٹیوٹ، آف ٹیکنالوجی، گرونانک دیو یونیورسٹی، جمون یونیورسٹی اور گوہاٹی یونیورسٹی میں درس و تدریس سے متعلق رہے۔ ہربجن سنگھ جدید ہندوستانی زبانون کے بورڈ برائے بشریات اور لسانیات میں پروفیسر ہربچن سنگھ کے ساتھ کام کیا۔ وہ اپنے اساتذہ رحمان دین، لالہ سروج بھان، ڈاکٹر موہن سنگھ دیوانہ اور ڈاکٹر نیگندرا سے تعلیم و تربیت حاصل کرتے رہے اور ان کی علمی قابلیت سے متاثر رہے۔ اس کے علاوہ وہ کئی مذھبی، علمی اور ادبی شخصیات مثلا گرونانک، گرو ارجن دیو، شاہ حسین مادہو لال، وارث شاہ، بلہے شاہ، میر تقی میر، لورکا، رابند ناتھ ٹیگور، ن۔ م راشد، فیض احمد فیض اور پورن سنگھ سے متاثر رہے۔۔۔ عطار سنگھ، ترلوک سنگھ کنور، اتما جیت سنگھ، منوہرکور گل اور سیندر سنگھ نے ان کی نگرانی ان کی نگرانی میں اپنے ڈاکٹریٹ کے مقالات مکمل کیے۔ ہربجن سنگ نے انیس (19) تصانیف ادبی تاریخ پر اور ان چودہ (14)کتابیں دیگر موضوعات اور تراجم پر ہیں۔ ان کے سترہ (17) شعری مجموعے شائع ہو چکے ہیں۔ خاص طور پر ان کی پنجابی تخلیق "ریگستان وچ لکڑ ہارا" (ریگستان میں لکڑہارا) نے بہت شہرت پائی۔ ہربجن سنگھ بہت دھیمے مزاج کے انسان تھے۔ نہایت ہی سادہ طبعیت اور علم دوستی ان کی شخصیت کا خاصہ تہی۔ اردو دان طبقہ ان کے فکری، ادبی اور شعری کمالات سے بہت کم واقف ہے۔

یہ کون ہے
---------

پنجابی شاعر: ہربجن سنگھ

یہ کون ہے
جو میرے دل میں داخل ہوتا ہے
بانسری کی سیاہ رات
ہم ایک پیار بھرے گیت کو گلے لگاتے تھے
اور میرے خون میں سے ایک سورج نکل آیا تھا
جو میرے دل و دماغ میں حدت روشن کردیتا ہے
پرندے میری تمام شاخوں میں چہچہاہٹ ہیں
خوشی میں چہچاہتے ھوئے ثنا خواں ہیں۔۔۔۔۔۔ (آزاد ترجمہ)

حوالہ جات
---------

1. ↑   — اخذ شدہ بتاریخ: 7 مارچ 2019
**کاک ٹیل بند** (چینی: 雞尾包، *جی وے باؤ*، انگریزی: Cocktail bun) ہانگ کانگ طرز کا ایک میٹھا بند (بَن) ہے جس میں پسا ہوا ناریل بھرا ہوتا ہے۔ یہ ہانگ کانگ کی پکانے کی کچھ اشیا میں سے ہے جو روایتی طرز پر تیار ہوتا ہے۔ کاک ٹیل بند کئی چینی بیکریوں میں دیگر میٹھے بندوں کے ساتھ جیسے کہ انناس بند، تیار ہوتا ہے اور یہ ہانگ کانگ میں پہلی مرتبہ تیار کیا گیا تھا۔

تاریخ
-----

کہا جاتا ہے کہ کاک ٹیل بند ہانگ کانگ میں 1950ء کی دہائی میں تیار کیا گیا جب بیکری مالکان نے نہ بکنے والے ناکارہ لیکن کھانے کے مکمل لائق بندوں کو پھینکنا روک دیا۔ حل یہ تھا کہ ان بندوں کو ایک نئی پیداوار میں ڈھال کر تازہ کر کے بیچا جائے۔ چینی اور ناریل شامل کر کے باسی بندوں کو پیسا گیا، اس سے ایک نیا مزے دار ملاپ تیار ہوا؛ تازہ روٹی کے پیڑے میں ناریل کا مواد ڈال کر پہلا "کاک ٹیل" بند تیار ہوا تھا۔

تیاری
-----

اصلاً باسی بندوں کو سفید چینی کے ساتھ پیس کر بھرنے کا مواد تیار ہوا تھا۔ ترکیب پکوان کے حالیہ نسخوں میں پیسا ہوا ناریل اور مکھن یا مارجرین شامل کیا جاتا ہے، یہ سب اب کاک ٹیل بند بھرنے کے کلیدی اجزا بن چکے ہیں۔ ہر معیاری بند کم از کم چھ سے آٹھ انچ لمبا اور دو سے تین انچ چوڑا ہوتا ہے۔ کاک ٹیل بند کئی چینی بیکریوں میں دیگر میٹھے بندوں کے ساتھ جیسے کہ انناس بند، تیار ہوتا ہے اور یہ ہانگ کانگ میں پہلی مرتبہ تیار کیا گیا تھا۔

بناوٹ
-----

بند نرم، لچیلا اور ہلکا میٹھا ہوتا ہے جو ہانگ کانگ کی روٹیوں کا انداز ہے۔ ناریل کا مسالا کثیف ہوتا ہے اور اس میں مکھن اور میٹھا ذائقہ وافر ہوتا ہے۔

تائیوان کا کاک ٹیل بند ہانگ کانگ کے بند سے کچھ سخت ہوتا ہے، لیکن اس میں مسالا وہی ہوتا ہے۔

حوالہ جات
---------

1. ↑  "Chinese Bakery". *ChinatownConnection.com*. 12 ستمبر 2018 میں اصل سے آرکائیو شدہ. اخذ شدہ بتاریخ 12 اگست 2012.  الوسيط `|url-status=` تم تجاهله (معاونت)
2. ↑  Liang. "Chinese Cocktail Buns". *allrecipes.com*. 03 جون 2013 میں اصل سے آرکائیو شدہ. اخذ شدہ بتاریخ 12 اگست 2012.  الوسيط `|url-status=` تم تجاهله (معاونت)
**شیخ علی متقی** محدث کبیر اور صاحب کنز العمال سے شہرت رکھتے ہیں

پورا نام
--------

علی متقی بن حسام الدین بن عبدالملک بن قاضی خان متقی جونپوری شاذلی چشتی الاصل برہانپوری

ولادت
-----

شیخ علی متقی 885ھ(1)میں برہانپور میں پیداہوئے، آبائی وطن شیراز ہند جون پور تھا۔ شیخ حسام الدین نے ترک وطن کر کے برہان پور میں سکونت اختیار کی جہاں شیخ علی متقی کی ولادت ہوئی

تعلیم و تربیت
-------------

پہلے شیخ حسام الدین ملتانی وغیرہ سے مختلف علوم حاصل کیے پھر 953؁ھ میں مکّہ شریف کو تشریف لے گئے اور شیخ ابا الحسن بکری وغیرہ مشائخ وارکان دین سے فقہ وحدیث وغیرہ علوم و فنون کی تکمیل کر کے جامع کمالات ظاہری و باطنی ہوئے اور مکہ معظمہ میں ہی اقامت اختیار کر کے نشر علوم ظاہری و باطنی میں بذریعہ تدریس و تصنیف و استکتاب اور تلقین  وریاضت و تقویٰ میں مصروف ہوئے اور بقعۂ مبارکہ کے خواص و عام میں یہاں تک آپ کی کمالیت و فضیلت کی شہرہ آفاتی ہوئ کہ شیخ ابن حجر ہیثمی مکی مفتی حرم محترم مؤلف صواعق محرقہ جو ابتدا میں آپ کے استاذ تھے اخیر کو اپنے آپ کو آپ کا تلمیذ تصور کرنے لگے اور رسم ارادت بجالاکر آپ سے خرقہ خلافت حاصل کیا۔

علمی خدمات
----------

اکثر اوقات اپ اپنےہاتھ سے سپاہی درس کر کے طالب علموں کو دیتے اور ان سے ان کتابوں کے جو کمیاب ہوتیں متعدد نسخے لکھواکر اہلِ علم کو دیتے تھے۔آپ نے بہت سی کتابیں ورسائل تصنیف کیے جن کا مجموعہ صغیرو کبیر عربی و فارسی سو کتاب سے متجاوز ہے لیکن سب سبے بڑی اور مفید تر کنز العمال فی سنن الاقوال والافعال ہے جس میں آپ نے شیخ جلال الدین سیوطی کی کتاب جامع صغیر اور جامع کبیر یعنی جمع الجوامع اور زوائد و اکمال کو جن میں احادیث کو حروف تہجی پر جمع کیا گیا تھا اور جمیع احادیث  قولی و فعلی آنحضرتﷺکے احاطہ کا دعویٰ کیا گیا ہے تبویب فرمائی اور ابواب فقہیہ پر ان کو ترتیب دیا پھر ان کو منتخب کیا اور اکثر مکر رات کو حذف کر کے ایک تبویب فرمائی اور ابواب فقہیہ پر ان کو ترتیب دیا پھر ان کو منتخب کیا اور اکثر مکر رات کو حذف کر کے ایکمہذب و منفتح کتاب چار جلد میں تیار کی جس کی نسبت ابو الحسن بکری مکی نے فرمایا ہے للسیوطی منۃ علی العالمین والمتقی منۃ علیہ،یہاں سے غور کرنا چاہئےکہ آپ کی امعان نظر فہم معانی اور ترتیب الفاظ احادیث میں کس قدر تھی،آپ کا اشتغال تتبع سنن واحادیث نبوی میں یہاں تک  تھا کہ اخیر وقت میں بھی جب مقتضائے بشریت کے امکان حرکت اور طاقت ہلنے کی نہ رکھتے تھے،حکم کیا تھا کہ تادم اخیر مقابلہ کتب احادیث کا ہمارے آگے سے نہ اٹھاؤ،لوگوں نے عرض کیا کہ ہم کو کس طرح معلوم ہو کہ اب آپ کا دم اخیر ہے۔آپ نے فرمایا جب تک ہماری انگشت شہادت کو موافق حرکت ذکر کے متحرک دیکھو تو یہی جانو کہ ابھی تک روح قالب میں ہے اور جب وہ حرکت سے بازرہ جائے تو جان لو کہ روح قبض ہو گئی چنانچہ ایسا ہی انہوں نے کیا اور آپنے دوم جمادی الالویٰ 975؁ھ کو سحر کے وقت وفات پائی۔آپ کی تاریخ ولادت’’سحر خیز‘‘ اور تاریخ وفات ’’شیخ مکہ‘‘ ہے۔شیخ عبد الوہاب متقی نے آپ کی تعریف و سوانح عمری میں ایک کتاب اتحاف التقی فی فضل شیخ علی المتقی تصنیف کی ہے اور شیخ عبد الحق محدث دہلوی نے کتاب زادا المتقین میں آپ کا ذکر ایسی شب وبسط سے کیا ہےکہ اس سے زیادہ متصور نہیں۔

وفات
----

2 / جمادی الاولیٰ 975ھ 1567ء میں بروزِ منگل بہ وقت طلوع سحر مکہ مکرمہ میں وفات پائی اور حضرت فضیل بن عیاض کی قبر کے سامنے دفن ہوئے۔

حوالہ جات
---------

1. ↑  مشائخ احمد آباد صفحہ 365،مولانا یوسف متالا مکتبہ الحرمین لاہور
2. ↑  حدائق الحنفیہ
**امر نستعلیق** ( اردو:  امر نستعلیق ) ایمبیڈڈ اوپن ٹائپ اور ٹرو ٹائپ فونٹ ہے جو سائز میں سب سے کم تھا ، جو 2013 میں اردو ویب سائٹوں پر ویب سرایت کرنے کے لیے تیار کیا گیا تھا۔ فونٹ کا اعلان اردو کی شاعر فہمیدہ ریاض نے کیا ۔  جنگ گروپ آف نیوز پیپرز نے اس فونٹ کو ڈویلپرز سے لے کر پیش کیا تھا ۔

فونٹ کی بنیاد
-------------

امر نستعلیق کو نفیس نستعلیق کی میزوں پر تیار کیا گیا تھا جو سینٹر فار لینگوئج انجینئرنگ ، لاہور کے ذریعہ تشکیل دیا گیا تھا اور اس میں تمام گلیفس اور عربی ڈایئریکٹکس کو دوبارہ شکل دی گئی تھی اور ڈویلپرز نے آرتھوگرافک لیگیٹریس کو خارج کر دیا تھا۔ امر فیاض برڑو، جو زبان کے ایک انجینئر  اور صائمہ اصغر نے یہ فونٹ تیار کیا ہے اور اسے 2013 میں جاری کیا ہے۔   جنگ گروپ آف نیوز پیپر اس کے بعد یہ فونٹ پیش کیا تھا اور اسے خصوصی طور پر اپنی ویب سائٹ میں 18 ماہ تک استعمال کیا تھا اور پھر یہ فونٹ آزادانہ طور پر سب کے استعمال کے لیے رکھا گیا۔

تکنیکی معلومات
--------------

فونٹ ڈیسک ٹاپ پبلشنگ اور ایمبیڈڈ اوپن ٹائپ کے لیے تیار کیا گیا ہے۔ انکوڈنگ اسکیم: 4 میں ، یہ UTF-8 پر انکوڈ شدہ ہے۔ فونٹ میں اردو اور رومن ٹائپوگرافی کے حروف کی تعداد 1006 ہے جس میں دونوں زبانوں کے عددی ہندسے شامل ہیں۔ فونٹ میں اردو زبان کے 7 سب سے زیادہ استعمال شدہ آرتھوگرافک لیگیات شامل ہیں۔

فونٹ کا سائز
------------

امر نستعلیق فونٹ کی قسم کے مطابق مختلف سائز ہیں۔ ٹرو ٹائپ فارمیٹ میں ڈیسک ٹاپ پبلشنگ کے لیے یہ 361 KB سائز کا ہے اور ایمبیڈڈ اوپن ٹائپ (eot) فارمیٹ کے لیے فونٹ کا سائز 154 KB پر کم کیا گیا ہے ، ویب اوپن فونٹ فارمیٹ (ڈبلیو او ایف) میں اس کا سائز 185 KB ہے ۔

حوالہ جات
---------

1. ↑  Riaz، fahmida (21 November 2013). "Amar Nastaleeq Font for Urdu Web Publishing". *Twitter.com*.
2. ↑  "امر نستعلیق ریلیز!". *Urduweb.org*. اخذ شدہ بتاریخ 01 ستمبر 2019.
3. ↑  "Amar Fayaz Buriro – "Sky's The Limit"". *Iaoj.wordpress.com*. 16 June 2015. اخذ شدہ بتاریخ 01 ستمبر 2019.
4. ↑  "Amar Fayaz Buriro" (PDF). *Sindhila.edu.pk*. 23 نومبر 2018 میں اصل (PDF) سے آرکائیو شدہ. اخذ شدہ بتاریخ 01 ستمبر 2019.  الوسيط `|url-status=` تم تجاهله (معاونت)
5. ↑  "Amar Fayaz Buriro (Consultant)". *Antiquities.sindhculture.gov.pk*. 29 اگست 2019 میں اصل سے آرکائیو شدہ. اخذ شدہ بتاریخ 01 ستمبر 2019.  الوسيط `|url-status=` تم تجاهله (معاونت)
6. ↑  "ESpread Multiplication, D-14, 2nd Floor. Defense View, Near Iqra University, Karachi (2019)". *Madvix.com*. 26 اکتوبر 2020 میں اصل سے آرکائیو شدہ. اخذ شدہ بتاریخ 01 ستمبر 2019.  الوسيط `|url-status=` تم تجاهله (معاونت)
7. ↑  "Amar Nastaleeq Font". *Amar Nastaleeq Font*.
8. ↑  "Amar Nastaleeq WebFont". *Amar Nastaleeq WebFont*.

بیرونی روابط
------------

* امر نستعلیق فونٹ ڈاؤن لوڈ کریں
**سہارنپور** (ہندی: सहारनपुर، انگریزی: Saharanpur) علاقہٴ دوآبہ میں واقع شمال بھارتی صوبہ اتر پردیش کا مشہور شہر، لکڑکاری کی صنعت میں عالمی شہرت کا حامل ہے۔ مغلیہ دور میں یہ شہر صوبہ ہریانہ و اتراکھنڈ کی سرحدوں پر واقع تھا اور اس کے اطراف میں کافی زرخیز زراعتی زمین موجود تھی۔ آج کثیر تعداد میں پارچہ بافی، شکر اور کاغذ سازی کے کارخانے پاےٴ جاتے ہیں۔

مدرسہ مظاہر العلوم، جامعہ غوثیہ رضویہ، جامعۃ المدینہ فیضان ابو ہریرہ (دعوت اسلامی) وغیرہ یہاں کی معروف دینی درس گاہیں ہیں۔ جب کہ شیخ طریقت میاں نور محمد جھنجھانوی چشتی، سید عابد حسین قادری دیوبندی، محدث کبیر علامہ احمد علی محدث سہارن پوری، شیخ العرب والعجم حاجی امداد اللہ مہاجر مکی چشتی نانوتوی تھانوی، فاتح عیسائیت مولانا رحمت الله کیرانوی عثمانی، محشئ مشکوة مولانا فیض الحسن سہارن پوری، صاحب انوار ساطعہ علامہ عبد السمیع رام پوری سہارن پوری، خلیفۂ امام احمد رضا مولانا مشتاق احمد کان پوری، سید محمد احمد قادری سہارن پوری علیہم الرحمہ جیسے اکابر علما و مشائخ اہل سنت کا تعلق اسی ضلع سے تھا۔

وجہ تسمیہ
---------

ماضی میں اس شہر کے اسماء بدلتے رہے۔ اس کے موجودہ نام کی وجہ تسمیہ پر مؤرخین کا اتفاق نہیں ہو سکا۔ عوامی روایت کے مطابق 1340ء میں سلطان محمد تغلق کو پاؤں دھوئی ندی کے قریب شاہ ہارون چشتی نامی بزرگ کی آمد کی اطلاع ملی تو ان کی خدمت میں حاضر ہوا۔ بعد ازاں اس جگہ کا نام ہارون پور رکھے جانے کا فرمان جاری کر دیا۔

تاریخ
-----

سہارنپور شہر ایک جنگلی علاقہ تھا، جسے بعد میں مغلیہ سلطنت نے شہر کی شکل دی۔ اس شہر میں انسانی زندگی کے آثار 2000 ق م سے ملتے ہیں۔ اس شہر کے اصل باشندے دراوڑ تھے، لیکن بعد میں آریہ قابض ہو گئے۔ ان کے علاوہ دیگر قومیں بھی حملہ آور ہوئیں، ان سب کی تہذیبوں کے آثار آج بھی ملتے ہیں۔  

مغلیہ دور میں شہنشاہ اکبر نے حکومت دہلی کے ماتحت سہارنپور کو ایک شہر کی شکل دی۔ شہر کے گرد فصیل تعمیر کی گئی جس میں چار دروازے تھے۔ اس قلعہ کے کھنڈر آج بھی نظر آتے ہیں۔  

١757ء میں مرہٹہ حاکم رگھوناتھ راؤ اس شہر پر قابض ہو گیا، لیکن جلد ہی نجیب الدولہ نے دوبارہ اقتدار حاصل کر لیا۔ لیکن روہیلوں اور مرہٹوں کے مابین جاری طویل کشمکش کے نتیجہ میں یہ شہر مرہٹوں کے قبضہ میں چلا گیا۔ اس دور میں مندریں بھی تعمیر کی گئیں۔   

1803ء میں یہ شہر برطانوی شرق الہند کمپنی ﴿British East India Company﴾ کے زیر اقتدار آیا۔ جنگ آزادی ہند 1857ء میں اس شہر کا زبردست حصہ رہا ہے۔ اس تحریک کا مرکز شاملی سہارنپور کے اطراف میں ہی واقع ہے۔ جنگ کے بعد اس علاقہ میں اسلامی مدارس کا قیام عمل میں آیا۔ دارالعلوم دیوبند اور مظاہرالعلوم اس علاقہ کے اولین مدارس ہیں۔  

١947ء میں آزادی ہند کے بعد پنجاب سے سہارنپور کے جانب بہت سے افراد و گروہوں نے نقل مکانی کی۔ جس کی وجہ سے شہر کے تہذیبی تنوع اور تجارت کو نیا رخ ملا۔

آبادی
-----

2011ء کی مردم شماری کے مطابق شہر کی آبادی 7،03،345 اور ضلع کی آبادی 34،64،228 ہے۔

بیرونی روابط
------------

* سہارنپور کا موقع جالآرکائیو شدہ (Date missing) بذریعہ thesaharanpur.com (Error: unknown archive URL)
* Mysaharanpur.com: سہارنپور کے بارے میںآرکائیو شدہ (Date missing) بذریعہ mysaharanpur.com (Error: unknown archive URL)



1. ↑    ویکی ڈیٹا پر  (P1566) کی خاصیت میں تبدیلی کریں"صفحہ سہارنپور في GeoNames ID". *GeoNames ID*. اخذ شدہ بتاریخ 3 جون 2023ء.  تحقق من التاريخ في: `|access-date=` (معاونت)
**قلعہ مستوج** مستوج شہر ، خیبر پختونخواہ ، پاکستان میں ایک قلعہ ہے ۔
چترال کی تحصیل مستوج میں 18ویں صدی میں تعمیر کیا گیا۔

```
یہ قلعہ شندور پاس کے قریب دریائے یارخون اور دریائے مستوج کے سنگم پر ایک سطح مرتفع پر واقع ہے۔ خیال کیا جاتا ہے کہ یہ قلعہ کٹور خاندان نے1780ء میں تعمیر کروایا تھا جبکہ 1830ءمیں اس کے کچھ حصوں کی ازسرنو تعمیر کی گئی۔ تاہم 1920ء کی دہائی میں اس کی ایک بار پھر تعمیر نو کی گئی۔
```

قلعہ تین حصوں میں تقسیم تھا، ایک میں انگریز افسروں کی رہائش گاہیں اور بیرکیں تھیں، دوسرا حصہ باغ پر مشتمل تھا جبکہ تیسرے حصے میں شہزادے ( مہترِ چترال کا بیٹا) کی رہائش تھی۔ اس کے علاوہ اس میں جیل، مسجد اور دفاتر بھی تھے۔ 1895ء کے دوران اس علاقے میں ہونے والی محازآرائی میں یہ قلعہ جندولی اور انگریز رجمنٹ کے درمیان محاذ آرائی کا گڑھ رہا۔ اب اس کے اندر ایک ہوٹل بنا ہوا ہے۔

حوالہ جات
---------

1. ↑
2. ↑  روزنامہ جنگ 27 جون 2021ء

| * د
* ب
* ت
پاکستان کا پرچم پاکستان میں قلعے |
| --- |
| 
* قلعہ باغسر
* قلعہ رام کوٹ
* لال قلعہ، مظفرآباد
* فورٹ منرو
* قلعہ سبی
* بلتت قلعہ
* قلعہ سکردو
* قلعہ التیت
* قلعہ شگر
* تھوقسی کھر
* قلعہ بالا حصار
* قلعہ چترال
* قلعہ مستوج
* درہ مالاکنڈ
* ہینڈی سائیڈ فورٹ
* قلعہ اٹک
* قلعہ روہتاس
* قلعہ دراوڑ
* قلعہ لاہور
* نور محل
* قلعہ پھروالہ
* قلعہ شیخوپورہ
* قلعہ ملتان
* فورٹ عباس
* قلعہ نندنہ
* ستگھرہ
* کوٹ ڈیجی قلعہ
* رانی کوٹ
* موہٹہ پیلس
* فیض محل
* منوڑہ فورٹ، کراچی
* پکا قلعہ
* قلعہ عمرکوٹ
* قلعہ روات
* قلعہ جمرود
* علی مسجد فورٹ
* قلعہ بجنوٹ

 |  |
| **مزید دیکھیے:** پاکستان میں قلعے |
بابی سٹار 2010 اے۔ وی۔ این۔ ایکسپو کے موقع پر لاس ویگاس، نیواڈا میں
**بابی سٹار** (انگریزی: Bobbi Starr) (پیدائش: 6 اپریل 1983) ایک امریکی فحش اداکارہ کا فلمی نام ہے۔

2011 اور 2013 میں اسے سی۔ این۔ بی۔ سی۔ نے 12 مشہور ترین فحش اداکاراؤں میں سے ایک قرار دیا تھا۔

سٹار ایول اینجل نامی کمپنی کے لیے بطور ہدایتکارہ کے بھی کام کرتی ہے اور اس نے اپنی پہلی فلم **بابیز ورلڈ** کے نام سے بنائی۔

ابتدائی زندگی اور تعلیم
-----------------------

بابی سٹار کی پیدائش اور پرورش سین ہوزے، کیلیفورنیا میں ہوئی۔ اس نے سین ہوزے سٹیٹ یونیورسٹی سے موسیقی میں ڈگری حاصل کی اور اوبو نامی موسیقی کا آلہ میں مہارت رکھتی ہے۔ یونیورسٹی میں تعلیم کے دوران سٹار نے آیا اور موسیقی کی نجی استانی کے طور پر کام کیا اور اپنی جامع کے مکتب موسیقی کی معاون لائیبریریين تھی۔

عملی زندگی
----------

اس نے فحش نگاری کا آغاز 23 سال کی عمر میں کیا۔ اس کی کسی سے ملاقات ہوئی جس نے اسے سان فرانسسکو، کیلیفورنیا میں بالغ صنعت سے متعارف کروایا لیکن اس نے اس صنعت میں قدم رکھنے کا فیصلہ کرنے ایک سال لگ گیا۔ اس کا ابتدائی کام بانڈیج اور سبمشن پر مبنی تھا جو اس نے چند انٹرنیٹ کی کمپنیوں کے لیے کیا۔ پھر اس نے لاس اینجلس کی کمپنیوں کے لیے مناظر فلمبند کروانے شروع کر دیے۔

سٹار مزید تعلیم حاصل کر کے ماہر نسوانیات بننا چاہتی ہے۔
**محمد بن نصر مروزی** (پیدائش: 202ھ/818ء– وفات: 906ء) امام بخاری کے تلامذۃ میں سے تھے۔ آپ کے علاوہ اسحاق بن راہویہ،یحییٰ بن یحییٰ، یزید بن صالح، ہشام بن عمار، صدقہ بن الفضل سے شرف تلمذ حاصل ہے۔ فقاہت کے ساتھ آثار صحابہ، مذآہب صحابہ و تابعین کے جامع تھے۔

ولادت
-----

202ھ میں پیدا ہوئے۔

فقاہت
-----

فقاہت اور آثار صحابہ کی جامعیت وجہ سے جب محمد بن یحییٰ ذہلی سے کائی مسئلہ پوچھا جاتا اور محمد بن نصڑ وہاں موجود ہوتے، تو ان کی طرف اشارہ کرتے حالانکہ وہ بڑے پایہ کے شیخ ہیں۔

واقعہ طالب علمی
---------------

حافظ ذہبی نے **محمد بن نصر** اور ابن خزیمہ کے سفر طالب علمی کا ایک واقعہ باسند نقل کیا ہے کہ محمد بن جریر طبری، محمد بن نصر، محمد بن اسحٰق بن خزیمہاور محمد بن ہارون الرومانی مصر میں کتابت حدیث کے لیے ایک مکان میں جمع تھے۔ خرچ ختم ہو گیا، فاقہ کی نوبت پہنچی، جب فاقہ سے پریشان ہو گئے اور سوال کرنا حلال ہو گیا تو باہم مشورہ کیا گیا کہ سوال کرنا چاہیے، سوال کی ممانعت حدیثوں میں سخت آئی ہے۔ پر ایک نے دوسرے ہر ٹالا، یہاں تک کہ قرعہ کی نوبت آئی تو قرعہ محمد بن اسحٰق بن خزیمہ کے نام نکلا۔ مجبو رہوئے تو کہا کہ مجھے اس قدر مہلت دو کہ میں وضو کر کے استخارہ کی نماز پڑھ لوں، نماز میں تھے کہ کسی نے دروازہ کھٹ کٹایا۔ دروازہ کھولا تو دیکھا کہ والی مصر کے خواجہ سرا لالٹینیں لیے ہوئے موجود ہیں۔ واری سے اتر کو پوچھا کہ محمد بن نصڑ کون ے۔ لوگوں نے باتا یا تو اس نے پچاس اشرفیوں کی ایک تھیلی حوالہ کی، اس طرح ہر ایک کو پکارتا گیا اور دیتا گیا۔ پھر کہا کہ کل والی مصر سویا ہواتھا، بیدار ہوا تو کہتا ہے کہ میں نے ابھی خواب دیکھا ہے کہ محمد یون سخت بھوکے ہیں۔ اس لیے اس نے سر دست اس قدر بھیجے ہیں اور قسم دی ہے کہ جب خرچ ختم ہو جائے کسی کو بھیج دو۔

وفات
----

294ھ میں بمقام سمرقند وفات پائی۔

حوالہ جات
---------

1. 1 2  تذکرۃ الحفاظ
**عائشہ بنت حافظ معمر بن عبد الواحد بن فاخر عبشمیہ قرشیہ اصفہانیہ**، کنیت: **ام حبیبہ** ہے۔ مشہور خاتون عالمہ، محدثہ اور حدیث کی راویہ ہیں۔ قبیلہ قریش کی شاخ **عبد شمس بن عبد مناف بن قصی بن کلاب** سے نسبی نسبت تھی، اسی لیے ان کی نسبت قرشیہ ہے۔ پانچویں اور چھٹی صدی ہجری میں ایران کے اصفہان سے تعلق تھا۔ ان کے والد **معمر بن عبد الواحد** جو "ابن الفاخر" نام سے مشہور ہیں بڑے محدث اور حافظ حدیث تھے۔ ذہبی نے انھیں بتیسویں طبقہ میں شمار کیا ہے اور اسی طبقہ کے تحت اپنی مشہور تراجم کی کتاب سیر اعلام النبلاء میں لکھا ہے۔

ولادت
-----

عائشہ بنت معمر کی پیدائش پانچویں صدی ہجری کی تیسری دہائی میں ایران میں واقع اصفہان میں ہوئی، ان کے والد **معمر بن عبد الواحد بن فاخر عبشمی قرشی** جو "ابن الفاخر" نام سے مشہور ہیں، حافظ حدیث اور اپنے زمانے کے کبار علما میں سے تھے، ان کے بھائی داؤد بن معمر بن عبد الواحد بن الفاخر قُرشی بھی کبار علما اور محدثین میں شمار ہوتے تھے۔ نیز پانچویں اور چھٹی ہجری میں فارس کا علاقہ خصوصا ما وراء النہر اور اصفہان علم حدیث اور فقہ کے علوم کا مرکز اور مرجع تھا۔ چنانچہ عائشہ بنت معمر کی پرورش اسی علما، محدثین، مصنفین اور حفاظ احادیث سے بھرے گھرانہ اور ماحول میں ہوئی۔

اساتذہ
------

عائشہ بنت معمر نے اپنے زمانے کے مشہور اساتذہ اور محدثین نے استفادہ کیا ہے، احادیث کی سماعت کی اور اجازت حاصل ہے۔ چند مشہور اساتذہ:

* معمر بن عبد الواحد (ابن الفاخر) ان کے والد تھے۔
* فاطمہ بنت عبد اللہ جوزدانیہ (عالمہ، محدثہ اور مسندۃ اصفہان تھیں)
* فاطمہ بنت محمد بن احمد بغدادی
* ابو القاسم زاہر بن طاہر بن محمد شحامی
* سعید بن ابی الرجاء صیرفی (ان سے "مسند ابی یعلیٰ موصلی" کی سماعت کی تھی۔

تلامذہ
------

کچھ مشہور اور مایہ ناز تلامذہ یہ ہیں:

* ابو بکر بن نقطہ
* شیخ الضیاء
* تقی بن العز
* ابن ابی عمر
* ابن شیبان
* کمال عبد الرحیم
* فخر علی

علما کی آرا
-----------

امام ذہبی نے اپنی شہرہ آفاق کتاب سیر اعلام النبلاء بتیسویں طبقہ میں ان کے بارے میں لکھا ہے، جس میں لکھا ہے: «عظیم شیخہ اور مسندہ (سند اور مرجع) تھیں»۔

ان کے شاگرد **ابو بکر بن نقطہ** ان کے بارے میں کہتے ہیں: «ہم ان سے مسند ابی یعلیٰ موصلی کی سماعت کی ہے جس کو انھوں نے سعید بن ابی الرجاء صیرفی سے سنا تھا اور الفوائد کے کچھ اجزا کی بھی سماعت کی ہے، ان کا درس بہت مناسب اور ان کے والد محترم کے افادات پر مشتمل ہوتا تھا»۔

وفات
----

عائشہ بنت معمر کی وفات ربیع الثانی سنہ 607 ہجری میں اصفہان، ایران میں ہوئی اور وہیں مدفون ہوئیں۔ اسّی سال سے زائد عمر پائیں۔

حوالہ جات
---------

1. 1 2 3 4 5  بنت معمر - سير أعلام النبلاء للذهبي، *إسلام ويب*، اطلع عليه في 22 جمادى الأولى 1436 هـ۔ آرکائیو شدہ 15 جون 2016 بذریعہ وے بیک مشین
2. 1 2 3  عائشة بنت معمر بن عبد الواحد بن الفاخر أم حبيبة الأصبهانية - كتاب التقييد لمعرفة رواة السنن والمسانيد لأبو بكر بن نقطة، *المكتبة الشاملة*، اطلع عليه في 22 جمادى الأولى 1436 هـ. آرکائیو شدہ 2 اپریل 2015 بذریعہ وے بیک مشین
**تقدیر**  (انگریزی: Destiny)، جس کو کئی دفعہ قسمت بھی کہا جاتا ہے، ایک متصورہ قبل از وقت واقعات کی کڑی ہے۔ اسے پہلے سے طے شدہ مستقبل سمجھا جا سکتا ہے، چاہے یہ عمومی انداز میں یا کسی ایک فرد کے ضمن ہی میں کیوں کہ کہا جائے۔ 

مذہبی انداز میں فکر کی رو سے تقدیر اللہ تعالیٰ کی آزمائش ہے اور تدبیر بندے کی کاوش سمجھی گئی ہے۔  جب کہ انسانی معاشرے کی ضمن میں ایک بات یہ بھی محسوس کی گئی ہے کہ کیسی ہی تہذیب ہو اور کسی بھی نوعیت کا تمدن ہو۔ طوق انسان کے گلے کا زیور، ہتھکڑیاں انسانی کلائیوں کی تقدیر اور بیڑیاں بنی آدم کے قدموں کا مقدر رہے ہیں۔ یہ در حقیقت اقتدار اور غلبے کی جانب اشارہ ہے کہ کوئی بہت طاقت ور ہو سکتا ہے اور دوسرا شخص محکوم اور احکام و پابندیوں کی بجا آوری کے لیے مجبور ہوتا ہے۔

مزید دیکھیے
-----------

* ایمان بالقدر

حوالہ جات
---------

1. ↑  Lisa Raphals (4 October 2003). *Philosophy East and West* (ایڈیشن Volume 53). University of Hawai'i Press. صفحات 537–574.
2. ↑  Compare *en:determinism*, the philosophical en:proposition that every event, including human cognition and behavior, is causally determined by an unbroken en:chain of prior occurrences.
3. ↑
4. ↑